title: Εκτελεστικός κανονισμός (ΕΕ) αριθ. 1224/2011 της Επιτροπής, της 28ης Νοεμβρίου 2011 , περί καθορισμού των διατάξεων εφαρμογής των άρθρων 66 έως 73 του κανονισμού (ΕΚ) αριθ. 1186/2009 του Συμβουλίου για τη θέσπιση του κοινοτικού καθεστώτος τελωνειακών ατελειών

text:
               29.11.2011

               EL

               Επίσημη Εφημερίδα της Ευρωπαϊκής Ένωσης

               L 314/14

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1224/2011 ΤΗΣ ΕΠΙΤΡΟΠΉΣ
   της 28ης Νοεμβρίου 2011
   περί καθορισμού των διατάξεων εφαρμογής των άρθρων 66 έως 73 του κανονισμού (ΕΚ) αριθ. 1186/2009 του Συμβουλίου για τη θέσπιση του κοινοτικού καθεστώτος τελωνειακών ατελειών
   (κωδικοποιημένο κείμενο)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1186/2009 του Συμβουλίου, της 16ης Νοεμβρίου 2009, για τη θέσπιση του κοινοτικού καθεστώτος τελωνειακών ατελειών (1),
   Εκτιμώντας τα ακόλουθα:

               (1)

               Ο κανονισμός (ΕΟΚ) αριθ. 2289/83 της Επιτροπής, της 29ης Ιουλίου 1983, περί καθορισμού των διατάξεων εφαρμογής των άρθρων 70 έως 78 του κανονισμού (ΕΟΚ) αριθ. 918/83 του Συμβουλίου για τη θέσπιση του κοινοτικού καθεστώτος τελωνειακών ατελειών (2), έχει τροποποιηθεί επανειλημμένα (3) και ουσιωδώς. Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση του εν λόγω κανονισμού.

               (2)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   ΤΙΤΛΟΣ I

      ΠΕΔΙΟ ΕΦΑΡΜΟΓΗΣ

   Άρθρο 1
   Ο παρών κανονισμός καθορίζει τις διατάξεις εφαρμογής των άρθρων 66 έως 73 του κανονισμού (ΕΚ) αριθ. 1186/2009.
   ΤΙΤΛΟΣ II

      ΔΙΑΤΑΞΕΙΣ ΠΟΥ ΕΦΑΡΜΟΖΟΝΤΑΙ ΓΙΑ ΤΙΣ ΕΙΣΑΓΩΓΕΣ ΠΟΥ ΠΡΑΓΜΑΤΟΠΟΙΟΥΝΤΑΙ ΑΠΟ ΙΔΡΥΜΑΤΑ Ή ΟΡΓΑΝΙΣΜΟΥΣ

      ΚΕΦΑΛΑΙΟ I

         Γενικές διατάξεις

      Τμήμα 1

         Υποχρεώσεις του παραλήπτη, ιδρύματος ή οργανισμού

   Άρθρο 2
   1.   Η εισαγωγή, με το ευεργέτημα της ατέλειας ως προς τους εισαγωγικούς δασμούς, των αντικειμένων που αναφέρονται στο άρθρο 67 και στο άρθρο 68 του κανονισμού (ΕΚ) αριθ. 1186/2009, συνεπάγεται για τον παραλήπτη, ίδρυμα ή οργανισμό, την υποχρέωση:

               α)

               να αποστέλλει κατευθείαν μέχρι τον δηλωθέντα ως τόπο προορισμού τα ανωτέρω αντικείμενα·

               β)

               να τα περιλαμβάνει στην απογραφή της περιουσίας του·

               γ)

               να τα χρησιμοποιεί αποκλειστικά για τους σκοπούς που προβλέπονται στα εν λόγω άρθρα·

               δ)

               να διευκολύνει κάθε έλεγχο που οι αρμόδιες αρχές θα έκριναν χρήσιμο να διενεργηθεί, προκειμένου να βεβαιωθούν ότι οι προϋποθέσεις για τη χορήγηση της ατέλειας συνέτρεξαν και εξακολουθούν να συντρέχουν.

         2.   Ο προϊστάμενος του παραλήπτη, ιδρύματος ή οργανισμού, ή ο εξουσιοδοτημένος αντιπρόσωπός του, υποχρεούται να προσκομίσει στις αρμόδιες αρχές δήλωση ότι έλαβε γνώση των διαφόρων υποχρεώσεων που απαριθμούνται στην παράγραφο 1 και ότι αναλαμβάνει την υποχρέωση της τηρήσεώς τους.
   Οι αρμόδιες αρχές μπορούν να προβλέπουν ότι η δήλωση που αναφέρεται στο πρώτο εδάφιο να προσκομίζεται είτε για κάθε εισαγωγή, είτε για πολλές εισαγωγές, είτε ακόμη για το σύνολο των εισαγωγών που πρόκειται να πραγματοποιηθούν από τον παραλήπτη, ίδρυμα ή οργανισμό.

      Τμήμα 2

         Διατάξεις που εφαρμόζονται σε περίπτωση χρησιδανείου, μισθώσεως ή μεταβιβάσεως

   Άρθρο 3
   1.   Στις περιπτώσεις που εφαρμόζεται το άρθρο 72 παράγραφος 2 δεύτερο εδάφιο του κανονισμού (ΕΚ) αριθ. 1186/2009, το ίδρυμα ή ο οργανισμός, δικαιούχος του χρησιδανείου, της μισθώσεως ή της μεταβιβάσεως αντικειμένου που προορίζεται για τα μειονεκτούντα άτομα υπέχει, από την ημερομηνία παραλαβής του αντικειμένου, τις ίδιες υποχρεώσεις με αυτές που αναφέρονται στο άρθρο 2 του παρόντος κανονισμού.
   2.   Όταν το ίδρυμα ή ο οργανισμός, δικαιούχος του χρησιδανείου, της μισθώσεως ή της μεταβιβάσεως αντικειμένου βρίσκεται σε κράτος μέλος διαφορετικό από εκείνο στο οποίο βρίσκεται το ίδρυμα ή ο οργανισμός που προβαίνει στο χρησιδάνειο, στη μίσθωση ή στη μεταβίβαση, κατά την αποστολή του εν λόγω αντικειμένου, το αρμόδιο τελωνείο του κράτους μέλους αναχωρήσεως εκδίδει αντίτυπο ελέγχου Τ 5 σύμφωνα με τη διαδικασία που προβλέπεται στα άρθρα 912α έως 912ζ του κανονισμού (ΕΟΚ) αριθ. 2454/93 της Επιτροπής (4), προκειμένου να διασφαλίζεται η χρησιμοποίηση του αντικειμένου αυτού για σκοπούς που δικαιολογούν το δικαίωμα διατηρήσεως της ατέλειας.
   Προς τον σκοπό αυτό, το αντίτυπο ελέγχου T 5 περιλαμβάνει, στον χώρο 104 και κάτω από τον τίτλο «άλλα», μία από τις ενδείξεις που παρατίθενται στο παράρτημα I.
   3.   Οι παράγραφοι 1 και 2 εφαρμόζονται, κατ’ αναλογία, στο χρησιδάνειο, τη μίσθωση ή τη μεταβίβαση ανταλλακτικών, στοιχείων ή ειδικών εξαρτημάτων που προσαρμόζονται σε αντικείμενα τα οποία προορίζονται για μειονεκτούντα άτομα, καθώς και στα εργαλεία που πρόκειται να χρησιμοποιηθούν για τη συντήρηση, τον έλεγχο, τη βαθμονόμηση ή την επισκευή των εν λόγω αντικειμένων τα οποία έχουν εισαχθεί με ατέλεια, δυνάμει του άρθρου 67 παράγραφος 2 ή του άρθρου 68 παράγραφος 2 του κανονισμού (ΕΚ) αριθ. 1186/2009.

      ΚΕΦΑΛΑΙΟ II

         Ειδικές διατάξεις σχετικά με την ατελή εισαγωγή αντικειμένων δυνάμει του άρθρου 67 παράγραφος 1 του κανονισμού (ΕΚ) αριθ. 1186/2009

   Άρθρο 4
   1.   Προκειμένου να επιτύχει την ατελή εισαγωγή αντικειμένου που προορίζεται για τυφλούς δυνάμει του άρθρου 67 παράγραφος 1 του κανονισμού (ΕΚ) αριθ. 1186/2009, ο προϊστάμενος του παραλήπτη, ιδρύματος ή οργανισμού, ή ο εξουσιοδοτημένος αντιπρόσωπός του, οφείλει να καταθέσει σχετική αίτηση στην αρμόδια αρχή του κράτους μέλους στο οποίο βρίσκεται το ίδρυμα αυτό ή ο οργανισμός.
   Η αίτηση αυτή πρέπει να συνοδεύεται από όλα τα πληροφοριακά στοιχεία που κρίνονται αναγκαία από την αρμόδια αρχή, προκειμένου να εξακριβώσει κατά πόσον συντρέχουν οι προϋποθέσεις που προβλέπονται για τη χορήγηση της ατέλειας.
   2.   Η αρμόδια αρχή του κράτους μέλους, όπου βρίσκεται το ίδρυμα ή ο οργανισμός για τα οποία προορίζονται τα αντικείμενα, αποφασίζει άμεσα για την αίτηση που αναφέρεται στην παράγραφο 1.

      ΚΕΦΑΛΑΙΟ III

         Ειδικές διατάξεις σχετικά με την ατελή εισαγωγή αντικειμένων δυνάμει του άρθρου 68 παράγραφος 1 του κανονισμού (ΕΚ) αριθ. 1186/2009

   Άρθρο 5
   1.   Προκειμένου να επιτύχει την ατελή εισαγωγή αντικειμένου που προορίζεται για τα μειονεκτούντα άτομα δυνάμει του άρθρου 68 παράγραφος 1 του κανονισμού (ΕΚ) αριθ. 1186/2009, ο προϊστάμενος του παραλήπτη, ιδρύματος ή οργανισμού, ή ο εξουσιοδοτημένος αντιπρόσωπός του οφείλει να καταθέσει σχετική αίτηση στην αρμόδια αρχή του κράτους μέλους στο οποίο βρίσκεται το ίδρυμα ή ο οργανισμός.
   2.   Η αίτηση που αναφέρεται στην παράγραφο 1 περιέχει τις ακόλουθες πληροφορίες σχετικά με το συγκεκριμένο αντικείμενο:

               α)

               την ακριβή εμπορική περιγραφή του αντικειμένου αυτού η οποία χρησιμοποιείται από τον κατασκευαστή, την πιθανή κατάταξή του στη συνδυασμένη ονοματολογία, καθώς και τα αντικειμενικά τεχνικά χαρακτηριστικά που επιτρέπουν να θεωρείται ως ειδικά επινοημένο για την εκπαίδευση, την απασχόληση ή τη βελτίωση της κοινωνικής θέσεως των μειονεκτικών ατόμων·

               β)

               το όνομα ή την εταιρική επωνυμία και τη διεύθυνση του κατασκευαστή και, κατά περίπτωση, του προμηθευτή·

               γ)

               τη χώρα καταγωγής του αντικειμένου·

               δ)

               τον τόπο προορισμού του αντικειμένου·

               ε)

               την ακριβή χρήση για την οποία προορίζεται το αντικείμενο·

               στ)

               την τιμή του αντικειμένου αυτού ή τη δασμολογητέα αξία του·

               ζ)

               τον αριθμό τεμαχίων του συγκεκριμένου αντικειμένου.

         Στην αίτηση επισυνάπτεται τεκμηρίωση που παρέχει όλες τις χρήσιμες πληροφορίες για τα γνωρίσματα και τις τεχνικές ιδιότητες του αντικειμένου.
   Άρθρο 6
   Η αρμόδια αρχή του κράτους μέλους στο οποίο βρίσκεται ο παραλήπτης, ίδρυμα ή οργανισμός, αποφασίζει άμεσα για τις αιτήσεις βάσει του άρθρου 5.
   Άρθρο 7
   Η διάρκεια ισχύος των αδειών ατελούς εισαγωγής είναι έξι μήνες.
   Οι αρμόδιες αρχές μπορούν πάντως να ορίσουν μεγαλύτερη διάρκεια, αφού λάβουν υπόψη τις ιδιαίτερες περιστάσεις κάθε περιπτώσεως.

      ΚΕΦΑΛΑΙΟ IV

         Ειδικές διατάξεις σχετικά με την ατελή εισαγωγή ανταλλακτικών, στοιχείων ή ειδικών εξαρτημάτων και εργαλείων δυνάμει του άρθρου 67 παράγραφος 2 και του άρθρου 68 παράγραφος 2 του κανονισμού (ΕΚ) αριθ. 1186/2009

   Άρθρο 8
   Για τους σκοπούς του άρθρου 67 παράγραφος 2 και του άρθρου 68 παράγραφος 2 του κανονισμού (ΕΚ) αριθ. 1186/2009, ως ειδικά εξαρτήματα νοούνται τα είδη που έχουν επινοηθεί για να χρησιμοποιούνται με συγκεκριμένο αντικείμενο, προκειμένου να βελτιωθεί η απόδοση ή οι δυνατότητες χρησιμοποιήσεώς του.
   Άρθρο 9
   Προκειμένου να επιτύχει την ατελή εισαγωγή ανταλλακτικών, στοιχείων ή ειδικών εξαρτημάτων και εργαλείων δυνάμει του άρθρου 67 παράγραφος 2 ή του άρθρου 68 παράγραφος 2 του κανονισμού (ΕΚ) αριθ. 1186/2009, ο προϊστάμενος του παραλήπτη, ιδρύματος ή οργανισμού, ή ο εξουσιοδοτημένος αντιπρόσωπός του, οφείλει να καταθέσει σχετική αίτηση στην αρμόδια αρχή του κράτους μέλους στο οποίο βρίσκεται το ίδρυμα ή ο οργανισμός.
   Η αίτηση αυτή πρέπει να συνοδεύεται από όλα τα πληροφοριακά στοιχεία που κρίνονται αναγκαία από την αρμόδια αρχή, προκειμένου να εξακριβωθεί κατά πόσον πληρούνται οι προϋποθέσεις που προβλέπονται στο άρθρο 67 παράγραφος 2 ή στο άρθρο 68 παράγραφος 2 του κανονισμού (ΕΚ) αριθ. 1186/2009.
   Άρθρο 10
   Η αρμόδια αρχή του κράτους μέλους στο οποίο βρίσκεται ο παραλήπτης, ίδρυμα ή οργανισμός, αποφασίζει άμεσα για την αίτηση που αναφέρεται στο άρθρο 9.
   ΤΙΤΛΟΣ III

      ΔΙΑΤΑΞΕΙΣ ΠΟΥ ΙΣΧΥΟΥΝ ΓΙΑ ΤΙΣ ΕΙΣΑΓΩΓΕΣ ΠΟΥ ΠΡΑΓΜΑΤΟΠΟΙΟΥΝΤΑΙ ΑΠΟ ΤΥΦΛΟΥΣ Ή ΑΛΛΑ ΜΕΙΟΝΕΚΤΟΥΝΤΑ ΑΤΟΜΑ

   Άρθρο 11
   Για την εισαγωγή με το ευεργέτημα της ατέλειας ως προς τους εισαγωγικούς δασμούς των αντικειμένων που αναφέρονται στο άρθρο 67 του κανονισμού (ΕΚ) αριθ. 1186/2009 και που εισάγονται από τους ίδιους τους τυφλούς για ίδια χρήση, εφαρμόζονται, κατ’ αναλογία, οι διατάξεις των άρθρων 4, 8, 9 και 10.
   Άρθρο 12
   Για την εισαγωγή, με το ευεργέτημα της ατέλειας ως προς τους εισαγωγικούς δασμούς, αντικειμένων που εισάγονται από τα ίδια τα μειονεκτούντα άτομα για ίδια χρήση εφαρμόζονται, κατ’ αναλογία:

               α)

               οι διατάξεις των άρθρων 5, 6 και 7 εφόσον πρόκειται για αντικείμενα που αναφέρονται στο άρθρο 68 παράγραφος 1 του κανονισμού (ΕΚ) αριθ. 1186/2009·

               β)

               οι διατάξεις των άρθρων 8, 9 και 10 εφόσον πρόκειται για αντικείμενα που αναφέρονται στο άρθρο 68 παράγραφος 2 του κανονισμού (ΕΚ) αριθ. 1186/2009.

         Άρθρο 13
   Οι αρμόδιες αρχές μπορούν να επιτρέπουν να συντάσσεται, σε απλουστευμένη μορφή, η αίτηση που προβλέπεται στα άρθρα 4 και 5, όταν πρόκειται για αντικείμενα εισαγόμενα υπό τους όρους των άρθρων 11 και 12.
   ΤΙΤΛΟΣ IV

      ΤΕΛΙΚΕΣ ΔΙΑΤΑΞΕΙΣ

   Άρθρο 14
   Ο κανονισμός (ΕΟΚ) αριθ. 2289/83 καταργείται.
   Οι αναφορές στον καταργούμενο κανονισμό νοούνται ως αναφορές στον παρόντα κανονισμό και διαβάζονται σύμφωνα με τον πίνακα αντιστοιχίας του παραρτήματος III.
   Άρθρο 15
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Νοεμβρίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 324 της 10.12.2009, σ. 23.

      (2)  ΕΕ L 220 της 11.8.1983, σ. 15.

      (3)  Βλέπε παράρτημα II.

      (4)  ΕΕ L 253 της 11.10.1993, σ. 1.

      ΠΑΡΑΡΤΗΜΑ I

         Ενδείξεις που αναφέρονται στο άρθρο 3 παράγραφος 2

                  —

                  «Артикул за лицата с увреждания: продължаването на митническите освобождавания подлежи на спазване на член 72, параграф 2, втора алинея от Регламент (ЕО) № 1186/2009»

                  —

                  «Objeto para personas minusválidas: se mantiene la franquicia subordinada al respeto del artículo 72, apartado 2, segundo párrafo, del Reglamento (CE) no 1186/2009»

                  —

                  «Zboží pro postižené osoby: zachování osvobození za předpokladu splnění podmínek čl. 72 odst. 2 druhého pododstavce nařízení (ES) č. 1186/2009»

                  —

                  «Genstand til handicappede personer: Fortsat fritagelse betinget af overholdelse af artikel 72, stk. 2, andet afsnit, i forordning (EF) nr. 1186/2009»

                  —

                  «Gegenstand für Behinderte: Weitergewährung der Zollbefreiung abhängig von der Voraussetzung des Artikels 72 Absatz 2 zweiter Unterabsatz der Verordnung (EG) Nr. 1186/2009»

                  —

                  «Kaubaartiklid puuetega inimestele: impordimaksudest vabastamise jätkamine, tingimusel et täidetakse määruse (EÜ) nr 1186/2009 artikli 72 lõike 2 teist lõiku»

                  —

                  «Αντικείμενα προοριζόμενα για μειονεκτούντα άτομα: Διατήρηση της ατέλειας εξαρτώμενη από την τήρηση του άρθρου 72 παράγραφος 2 δεύτερο εδάφιο του κανονισμού (ΕΚ) αριθ. 1186/2009»

                  —

                  «Article for the handicapped: continuation of relief subject to compliance with the second subparagraph of Article 72(2) of Regulation (EC) No 1186/2009»

                  —

                  «Objet pour personnes handicapées: maintien de la franchise subordonné au respect de l’article 72, paragraphe 2, deuxième alinéa, du règlement (CE) no 1186/2009»

                  —

                  «Oggetto per persone disabili: la franchigia è mantenuta a condizione che venga rispettato l’articolo 72, paragrafo 2, secondo comma del regolamento (CE) n. 1186/2009»

                  —

                  «Invalīdiem paredzētas preces: atbrīvojuma turpmāka piemērošana atkarīga no atbilstības Regulas (ΕΚ) Nr. 1186/2009 72. panta 2. punkta otrajai daļai»

                  —

                  «Neįgaliesiems skirtas daiktas: atleidimo nuo muitų taikymo pratęsimas laikantis Reglamento (EB) Nr. 1186/2009 72 straipsnio 2 dalies antrosios pastraipos neostat»

                  —

                  «Áru behozatala fogyatékos személyek számára: a vámmentesség fenntartása az 1186/2009/ΕΚ rendelet 72. cikke (2) bekezdésének második albekezdésében foglalt feltételek teljesítése esetén»

                  —

                  «Oġġett għal nies b’xi diżabilita': tkomplija ta’ ħelsien mid-dazju suġġett għal osservanza tat-tieni subparagrafu ta’ l-Artiklu 72(2) tar-Regolament (KE) Nru 1186/2009»

                  —

                  «Voorwerp voor gehandicapten: handhaving van de vrijstelling is afhankelijk van de nakoming van artikel 72, lid 2, tweede alinea van Verordening (EG) nr. 1186/2009»

                  —

                  «Artykul przeznaczony dla osób niepełnosprawnych: kontynuacja zwolnienia z zastrzeżeniem zachowania warunków określonych w art. 72 ust. 2 akapit drugi rozporządzenia (WE) nr 1186/2009»

                  —

                  «Objectos destinados às pessoas deficientes: é mantida a franquia desde que seja respeitado o n.o 2, segundo parágrafo do artigo 72.o do Regulamento (CE) n.o 1186/2009»

                  —

                  «Articole pentru persoane cu handicap: menținerea scutirii este condiționată de respectarea dispozițiilor articolului 72 alineatul (2) al doilea paragraf din Regulamentul (CE) Nr. 1186/2009»

                  —

                  «Tovar pre postihnuté osoby: naďalej oslobodený, ak spĺňa podmienky ustanovené v článku 72 odseku 2 druhom pododseku nariadenia (ES) č. 1186/2009»

                  —

                  «Predmet za invalide: ohranitev oprostitve v skladu z drugim pododstavkom člena 72(2) Uredbe (ES) št. 1186/2009»

                  —

                  «Vammaisille tarkoitetut tavarat: tullittomuus jatkuu, edellyttäen että asetuksen (EY) N:o 1186/2009 72 artiklan 2 kohdan toisen alakohdan ehtoja noudatetaan»

                  —

                  «Föremål för funktionshindrade: Fortsatt tullfrihet under förutsättning att villkoren i artikel 72.2 andra stycket i förordning (EG) nr 1186/2009 uppfylls»

      ΠΑΡΑΡΤΗΜΑ II

         Καταργούμενος κανονισμός με κατάλογο των διαδοχικών τροποποιήσεών του

                  Κανονισμός (ΕΟΚ) αριθ. 2289/83 της Επιτροπής
                  (ΕΕ L 220 της 11.8.1983, σ. 15)

                  Κανονισμός (ΕΟΚ) αριθ. 1746/85 της Επιτροπής
                  (ΕΕ L 167 της 27.6.1985, σ. 23)

                  Πράξη προσχώρησης του 1985, σημείο Ι.18 του παραρτήματος I
                  (ΕΕ L 302 της 15.11.1985, σ. 139)

                  Κανονισμός (ΕΟΚ) αριθ. 3399/85 της Επιτροπής
                  (ΕΕ L 322 της 3.12.1985, σ. 10)

                  Μόνον το άρθρο 1 σημείο 3

                  Κανονισμός (ΕΟΚ) αριθ. 735/92 της Επιτροπής
                  (ΕΕ L 81 της 26.3.1992, σ. 18)

                  Πράξη προσχώρησης του 1994, σημείο ΧΙΙΙ Α.ΙΙ.4 του παραρτήματος I
                  (ΕΕ C 241 της 29.8.1994, σ. 274)

                  Πράξη προσχώρησης του 2003, σημείο 19.Β.1 του παραρτήματος II
                  (ΕΕ L 236 της 23.9.2003, σ. 771)

                  Κανονισμός (ΕΚ) αριθ. 1792/2006 της Επιτροπής
                  (ΕΕ L 362 της 20.12.2006, σ. 1)

                  Μόνον το σημείο 11.Β.1 του παραρτήματος

      ΠΑΡΑΡΤΗΜΑ III

         Πίνακας αντιστοιχίας

                  Κανονισμός (ΕΟΚ) αριθ. 2289/83

                  Παρών κανονισμός

                  Άρθρο 1

                  Άρθρο 1

                  Άρθρο 2 παράγραφος 1 εισαγωγική φράση

                  Άρθρο 2 παράγραφος 1 εισαγωγική φράση

                  Άρθρο 2 παράγραφος 1 πρώτη περίπτωση

                  Άρθρο 2 παράγραφος 1 στοιχείο α)

                  Άρθρο 2 παράγραφος 1 δεύτερη περίπτωση

                  Άρθρο 2 παράγραφος 1 στοιχείο β)

                  Άρθρο 2 παράγραφος 1 τρίτη περίπτωση

                  Άρθρο 2 παράγραφος 1 στοιχείο γ)

                  Άρθρο 2 παράγραφος 1 τέταρτη περίπτωση

                  Άρθρο 2 παράγραφος 1 στοιχείο δ)

                  Άρθρο 2 παράγραφος 2

                  Άρθρο 2 παράγραφος 2

                  Άρθρο 3 παράγραφος 1

                  Άρθρο 3 παράγραφος 1

                  Άρθρο 3 παράγραφος 2 πρώτο εδάφιο

                  Άρθρο 3 παράγραφος 2 πρώτο εδάφιο

                  Άρθρο 3 παράγραφος 2 δεύτερο εδάφιο, εισαγωγική φράση

                  Άρθρο 3 παράγραφος 2 δεύτερο εδάφιο

                  Άρθρο 3 παράγραφος 2 δεύτερο εδάφιο, κατάλογος των ενδείξεων

                  Παράρτημα I

                  Άρθρο 3 παράγραφος 3

                  Άρθρο 3 παράγραφος 3

                  Άρθρο 4

                  Άρθρο 4

                  Άρθρο 6

                  Άρθρο 5

                  Άρθρο 7

                  Άρθρο 6

                  Άρθρο 10

                  Άρθρο 7

                  Άρθρο 13

                  Άρθρο 8

                  Άρθρο 14

                  Άρθρο 9

                  Άρθρο 15

                  Άρθρο 10

                  Άρθρο 16

                  Άρθρο 11

                  Άρθρο 17

                  Άρθρο 12

                  Άρθρο 18

                  Άρθρο 13

                  Άρθρο 19

                  —

                  —

                  Άρθρο 14

                  Άρθρο 20

                  Άρθρο 15

                  —

                  Παράρτημα II

                  —

                  Παράρτημα III


title: Εκτελεστικός κανονισμός (ΕΕ) 2017/904 του Συμβουλίου, της 29ης Μαΐου 2017, με θέμα την εφαρμογή του άρθρου 9 παράγραφος 2 του κανονισμού (ΕΚ) αριθ. 1183/2005 για την επιβολή συγκεκριμένων περιοριστικών μέτρων κατά των προσώπων που παραβιάζουν το εμπάργκο όπλων έναντι της Λαϊκής Δημοκρατίας του Κονγκό

text:
               29.5.2017

               EL

               Επίσημη Εφημερίδα της Ευρωπαϊκής Ένωσης

               LI 138/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/904 ΤΟΥ ΣΥΜΒΟΥΛΊΟΥ
   της 29ης Μαΐου 2017
   με θέμα την εφαρμογή του άρθρου 9 παράγραφος 2 του κανονισμού (ΕΚ) αριθ. 1183/2005 για την επιβολή συγκεκριμένων περιοριστικών μέτρων κατά των προσώπων που παραβιάζουν το εμπάργκο όπλων έναντι της Λαϊκής Δημοκρατίας του Κονγκό
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1183/2005 του Συμβουλίου, της 18ης Ιουλίου 2005, για την επιβολή συγκεκριμένων περιοριστικών μέτρων κατά των προσώπων που παραβιάζουν το εμπάργκο όπλων έναντι της Λαϊκής Δημοκρατίας του Κονγκό (1), και ιδιαίτερα το άρθρο 9 παράγραφος 2,
   Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 18 Ιουλίου 2005 το Συμβούλιο εξέδωσε τον κανονισμό (ΕΚ) αριθ. 1183/2005.

               (2)

               Στις 12 Δεκεμβρίου 2016 το Συμβούλιο εξέδωσε τον κανονισμό (ΕΕ) 2016/2230 (2) ως αντίδραση στην παρεμπόδιση της εκλογικής διαδικασίας και στις σχετικές παραβιάσεις ανθρωπίνων δικαιωμάτων στη Λαϊκή Δημοκρατία του Κονγκό (ΛΔΚ). Στις 6 Μαρτίου 2017 το Συμβούλιο ενέκρινε συμπεράσματα στα οποία εκφράζει τον βαθύτατο προβληματισμό του για την πολιτική κατάσταση στη ΛΔΚ, αποτέλεσμα του αδιεξόδου στο οποίο έχει περιέλθει η υλοποίηση της ολοκληρωμένης πολιτικής συμφωνίας της 31ης Δεκεμβρίου 2016, καθώς και της κατάστασης ασφαλείας σε διάφορες περιοχές της χώρας όπου έχει παρατηρηθεί δυσανάλογη χρήση βίας.

               (3)

               Λόγω της σοβαρότητας της κατάστασης στη ΛΔΚ, εννέα πρόσωπα θα πρέπει να προστεθούν στον κατάλογο των προσώπων και οντοτήτων που υπόκεινται στα περιοριστικά μέτρα του παραρτήματος Iα του κανονισμού (ΕΚ) αριθ. 1183/2005.

               (4)

               Το παράρτημα Iα του κανονισμού (ΕΚ) αριθ. 1183/2005 θα πρέπει, συνεπώς, να τροποποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα Iα του κανονισμού (ΕΚ) αριθ. 1183/2005 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημερομηνία της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Μαΐου 2017.

            Για το Συμβούλιο

            Ο Πρόεδρος

         C. CARDONA

      (1)  ΕΕ L 193 της 23.7.2005, σ. 1.

      (2)  Κανονισμός (ΕΕ) 2016/2230 του Συμβουλίου, της 12ης Δεκεμβρίου 2016, σχετικά με την τροποποίηση του κανονισμού (ΕΚ) αριθ. 1183/2005 για την επιβολή συγκεκριμένων περιοριστικών μέτρων κατά των προσώπων που παραβιάζουν το εμπάργκο όπλων έναντι της Λαϊκής Δημοκρατίας του Κονγκό (ΕΕ L 336 της 12.12.2016, σ. 1).

      ΠΑΡΑΡΤΗΜΑ
      Τα ακόλουθα πρόσωπα προστίθενται στον κατάλογο προσώπων και οντοτήτων που περιλαμβάνεται στο παράρτημα Iα του κανονισμού (ΕΚ) αριθ. 1183/2005.
      Α.   Πρόσωπα

                     Ονοματεπώνυμο

                     Αναγνωριστικά στοιχεία

                     Λόγοι χαρακτηρισμού

                     Ημερομηνία καταχώρισης

                     «8.

                     Evariste Boshab, πρώην αντιπρόεδρος της κυβέρνησης και υπουργός Εσωτερικών και Ασφάλειας

                     άλλως Evariste Boshab Mabub Ma Bileng
                     Ημερομηνία γέννησης: 12.1.1956.
                     Τόπος γέννησης: Tete Kalamba (ΛΔΚ).
                     Αριθμός διπλωματικού διαβατηρίου: DP 0000003 (ισχύς από: 21.12.2015 — ημερομηνία λήξης: 20.12.2020).
                     Η θεώρηση Σένγκεν έληξε στις 5.1.2017.
                     Ιθαγένεια ΛΔΚ.

                     Υπό την ιδιότητά τους ως αντιπροέδρου της κυβέρνησης και υπουργού Εσωτερικών και Ασφάλειας από τον Δεκέμβριο του 2014 ως τον Δεκέμβριο του 2016, ο Evariste Boshab ήταν επισήμως υπεύθυνος για τις αστυνομικές υπηρεσίες και τις υπηρεσίες ασφαλείας και για τον συντονισμό του έργου των κυβερνητών των επαρχιών. Με την ιδιότητα αυτή, ήταν υπεύθυνος για συλλήψεις ακτιβιστών και μελών της αντιπολίτευσης, καθώς και για δυσανάλογη χρήση βίας, μεταξύ άλλων ανάμεσα στον Σεπτέμβριο του 2016 και τον Δεκέμβριο του 2016 ως αντίδραση σε διαδηλώσεις στην Κινσάσα, η οποία είχε ως αποτέλεσμα τον θάνατο ή τον τραυματισμό μεγάλου αριθμού αμάχων από τις υπηρεσίες ασφαλείας. Ο Evariste Boshab ενεπλάκη, επομένως, στον σχεδιασμό, την καθοδήγηση ή την τέλεση πράξεων που συνιστούν σοβαρές παραβιάσεις ανθρωπίνων δικαιωμάτων στη ΛΔΚ.

                     29.5.2017

                     9.

                     Gédéon Kyungu Mutanga

                     Ημερομηνία γέννησης: περί το 1974 στην επαρχία Tanganyika.
                     Ιθαγένεια ΛΔΚ.

                     Ως ηγέτης της παραστρατιωτικής ομάδας Bakata Katanga κατά την περίοδο 2011-2016, ο Gédéon Kyungu Mutanga ενεπλάκη σε σοβαρές παραβιάσεις ανθρωπίνων δικαιωμάτων και σε εγκλήματα πολέμου όπως δολοφονίες και επιθέσεις εις βάρος αμάχων, ιδίως σε αγροτικές περιοχές της περιοχής Katanga.
                     Ο Gédéon Kyungu Mutanga είναι τώρα ο ηγέτης μιας ένοπλης ομάδας που εμπλέκεται σε περιπτώσεις καταπάτησης ανθρωπίνων δικαιωμάτων στην επαρχία Kasai και στηρίζει τις κυβερνητικές δυνάμεις που πραγματοποιούν παραβιάσεις ανθρωπίνων δικαιωμάτων. Ο Gédéon Kyungu Mutanga ενεπλάκη, επομένως, στον σχεδιασμό, την καθοδήγηση ή την τέλεση πράξεων που συνιστούν σοβαρές καταπατήσεις ή παραβιάσεις ανθρωπίνων δικαιωμάτων στη ΛΔΚ.

                     29.5.2017

                     10.

                     Alex Kande Mupompa, Κυβερνήτης της Kasai Central

                     άλλως Alexandre Kande Mupomba· Kande-Mupompa.
                     Ημερομηνία γέννησης: 23.9.1950
                     Τόπος γέννησης: Kananga (ΛΔΚ).
                     Αριθμός διαβατηρίου της ΛΔΚ: OP 0024910 (ισχύς από: 21.3.2016 — ημερομηνία λήξης: 20.3.2021)
                     Διεύθυνση: Messidorlaan 217/25, 1180 Uccle, Βέλγιο
                     Ιθαγένεια ΛΔΚ και Βελγίου

                     Ως Κυβερνήτης της Kasai Central, ο Alex Kande Mupompa είναι υπεύθυνος για τη συνεχιζόμενη δυσανάλογη χρήση βίας, τη βίαιη καταστολή και τις εξωδικαστικές δολοφονίες που έχουν διαπράξει οι δυνάμεις ασφαλείας και η PNC στην Kasai Central από το 2016, συμπεριλαμβανομένων των εικαζόμενων παράνομων εκτελέσεων μελών της παραστρατιωτικής ομάδας του Kamuina Nsapu και αμάχων στο Mwanza Lomba, Kasai Central, τον Φεβρουάριο του 2017.
                     Ο Alex Kande Mupompa ενεπλάκη, επομένως, στον σχεδιασμό, την καθοδήγηση ή την τέλεση πράξεων που συνιστούν σοβαρές παραβιάσεις ανθρωπίνων δικαιωμάτων στη ΛΔΚ.

                     29.5.2017

                     11.

                     Jean-Claude Kazembe Musonda, πρώην Κυβερνήτης της Haut-Katanga

                     Ημερομηνία γέννησης: 17.5.1963
                     Τόπος γέννησης: Kashobwe (ΛΔΚ).
                     Ιθαγένεια ΛΔΚ.

                     Ως κυβερνήτης της Haut Katanga μέχρι τον Απρίλιο του 2017, ο Jean-Claude Kazembe Musonda ήταν υπεύθυνος για τη δυσανάλογη χρήση βίας και τη βίαιη καταστολή που έχουν διαπράξει οι δυνάμεις ασφαλείας και η PNC στην Haut Katanga, μεταξύ άλλων το διάστημα 15-31 Δεκεμβρίου 2016, όταν 12 άμαχοι βρήκαν τον θάνατο και 64 τραυματίστηκαν ως αποτέλεσμα της χρήσης φονικής βίας εκ μέρους των δυνάμεων ασφαλείας συμπεριλαμβανομένων μελών της PNC, ως αντίδραση σε διαδηλώσεις στο Lubumbashi.
                     Ο Jean-Claude Kazembe Musonda ενεπλάκη, επομένως, στον σχεδιασμό, την καθοδήγηση ή την τέλεση πράξεων που συνιστούν σοβαρές παραβιάσεις ανθρωπίνων δικαιωμάτων στη ΛΔΚ.

                     29.5.2017

                     12.

                     Lambert Mende, υπουργός Επικοινωνιών και Μέσων Ενημέρωσης και κυβερνητικός εκπρόσωπος

                     άλλως Lambert Mende Omalanga
                     Ημερομηνία γέννησης: 11.2.1953
                     Τόπος γέννησης: Okolo (ΛΔΚ).
                     Αριθμός διπλωματικού διαβατηρίου: DB0001939 (ημερομηνία έκδοσης: 4.5.2017, ημερομηνία λήξης: 3.5.2022).
                     Ιθαγένεια ΛΔΚ.

                     Ως υπουργός Επικοινωνιών και Μέσων Ενημέρωσης από το 2008, ο Lambert Mende ευθύνεται για την πολιτική καταστολής των μέσων ενημέρωσης που εφαρμόστηκε στη ΛΔΚ, η οποία παραβιάζει το δικαίωμα της ελευθερίας της έκφρασης και της ενημέρωσης και υπονομεύει μια συναινετική και ειρηνική λύση ενόψει εκλογών στη ΛΔΚ. Στις 12 Νοεμβρίου 2016, εξέδωσε διάταγμα που περιόριζε τη δυνατότητα των ξένων μέσων ενημέρωσης να εκπέμπουν στη ΛΔΚ.
                     Κατά παράβαση της πολιτικής συμφωνίας που επετεύχθη στις 31 Δεκεμβρίου 2016 μεταξύ της προεδρικής πλειοψηφίας και των κομμάτων της αντιπολίτευσης, μέχρι τον Μάιο του 2017 μια σειρά μέσων ενημέρωσης δεν έχουν ακόμη ξαναρχίσει να εκπέμπουν.
                     Υπό την ιδιότητά του ως υπουργού Επικοινωνιών και Μέσων Ενημέρωσης, ο Lambert Mende είναι, συνεπώς, υπεύθυνος για την παρεμπόδιση μιας συναινετικής και ειρηνικής λύσης ενόψει εκλογών στη ΛΔΚ, μεταξύ άλλων με βιαιοπραγίες, καταστολή ή υποκίνηση βίας, ή υπονομεύοντας το κράτος δικαίου.

                     29.5.2017

                     13.

                     Muhindo Akili Mundos, Διοικητής της 31ης ταξιαρχίας των ενόπλων δυνάμεων της ΛΔΚ

                     άλλως Charles Muhindo Akili Mundos· Charles Muhindo Akilimani Mundos.
                     Ημερομηνία γέννησης: 10.11.1972.
                     Τόπος γέννησης: Kirotse (ΛΔΚ).
                     Αριθμός στρατιωτικής ταυτότητας: 1-72-96-80384-52.
                     Ιθαγένεια ΛΔΚ.

                     Ο Muhindo Akili Mundos ήταν Διοικητής των ενόπλων δυνάμεων της ΛΔΚ στην επιχείρηση Sukola I που ευθύνεται για στρατιωτικές επιχειρήσεις εναντίον των ADF από τον Αύγουστο του 2014 ως τον Ιούνιο του 2015. Στρατολόγησε και εξόπλισε πρώην μαχητές από τοπικές ένοπλες ομάδες για να συμμετάσχουν σε εξωδικαστικές δολοφονίες και σφαγές που ξεκίνησαν τον Οκτώβριο του 2014.
                     Ο Muhindo Akili Mundos ενεπλάκη, επομένως, στον σχεδιασμό, την καθοδήγηση ή την τέλεση πράξεων που συνιστούν σοβαρές παραβιάσεις ανθρωπίνων δικαιωμάτων στη ΛΔΚ.

                     29.5.2017

                     14.

                     Ταξίαρχος Eric Ruhorimbere, Υποδιοικητής της 21ης στρατιωτικής περιφέρειας (Mbuji-Mayi)

                     άλλως Eric Ruhorimbere Ruhanga· Tango Twο· Tango Deux.
                     Ημερομηνία γέννησης: 16.7.1969.
                     Τόπος γέννησης: Minembwe (ΛΔΚ).
                     Αριθμός στρατιωτικής ταυτότητας: 1-69-09-51400-64.
                     Ιθαγένεια ΛΔΚ.

                     Ως Υποδιοικητής της 21ης στρατιωτικής περιφέρειας από τις 18 Σεπτεμβρίου 2014, ο Eric Ruhorimbere ευθύνεται για τη δυσανάλογη χρήση βίας και τις εξωδικαστικές δολοφονίες που διεπράχθησαν από τις ένοπλες δυνάμεις της ΛΔΚ, ιδίως εις βάρος της παραστρατιωτικής ομάδας Nsapu και γυναικών και παιδιών.
                     Ο Eric Ruhorimbere ενεπλάκη, επομένως, στον σχεδιασμό, την καθοδήγηση ή την τέλεση πράξεων που συνιστούν σοβαρές παραβιάσεις ανθρωπίνων δικαιωμάτων στη ΛΔΚ.

                     29.5.2017

                     15.

                     Ramazani Shadari, αντιπρόεδρος της κυβέρνησης και υπουργός Εσωτερικών και Ασφάλειας

                     άλλως Emmanuel Ramazani Shadari Mulanda· Shadary
                     Ημερομηνία γέννησης: 29.11.1960
                     Τόπος γέννησης: Kasongo (ΛΔΚ).
                     Ιθαγένεια ΛΔΚ.

                     Ως αντιπρόεδρος της κυβέρνησης και υπουργός Εσωτερικών και Ασφάλειας από τις 20 Δεκεμβρίου 2016, ο Ramazani Shadari είναι επισήμως υπεύθυνος για τις αστυνομικές υπηρεσίες και τις υπηρεσίες ασφαλείας και για τον συντονισμό του έργου των κυβερνητών των επαρχιών. Υπό την ιδιότητά του αυτή, ευθύνεται για τις πρόσφατες συλλήψεις ακτιβιστών και μελών της αντιπολίτευσης, καθώς και για τη δυσανάλογη χρήση βίας από τον διορισμό του, όπως τη βίαιη καταστολή σε βάρος μελών του κινήματος Bundu Dia Kongo (BDK) στην Kongo Central, την καταστολή στην Κινσάσα κατά την περίοδο Ιανουαρίου-Φεβρουαρίου 2017 και τη δυσανάλογη χρήση βίας και τη βίαιη καταστολή στις επαρχίες Kasai.
                     Υπό την ιδιότητα αυτή, ο Ramazani Shadari ενεπλάκη, επομένως, στον σχεδιασμό, την καθοδήγηση ή την τέλεση πράξεων που συνιστούν σοβαρές παραβιάσεις ανθρωπίνων δικαιωμάτων στη ΛΔΚ.

                     29.5.2017

                     16.

                     Kalev Mutondo, επικεφαλής [επισήμως Γενικός Διοικητής (Administrator-General)] της Εθνικής Υπηρεσίας Πληροφοριών (ANR)

                     άλλως Kalev Katanga Mutondo, Kalev Motono, Kalev Mutundo, Kalev Mutoid, Kalev Mutombo, Kalev Mutond, Kalev Mutondo Katanga, Kalev Mutund.
                     Ημερομηνία γέννησης: 3.3.1957.
                     Αριθμός διαβατηρίου: DB0004470 (ημερομηνία έκδοσης: 8.6.2012, λήξη: 7.6.2017).

                     Ως επικεφαλής της Εθνικής Υπηρεσίας Πληροφοριών (ANR) για μεγάλο διάστημα, ο Kalev Mutondo εμπλέκεται και είναι υπεύθυνος για την αυθαίρετη σύλληψη, κράτηση και κακομεταχείριση μελών της αντιπολίτευσης, μελών της κοινωνίας των πολιτών και άλλων. Ως εκ τούτου έχει υπονομεύσει το κράτος δικαίου και παρεμπόδισε μια συναινετική και ειρηνική λύση ενόψει εκλογών στη ΛΔΚ, ενώ επίσης σχεδίασε ή κατεύθυνε πράξεις που συνιστούν σοβαρές παραβιάσεις ανθρωπίνων δικαιωμάτων στη ΛΔΚ.

                     29.5.2017»


title: Εκτελεστικός κανονισμός (ΕΕ) 2015/1975 της Επιτροπής, της 8ης Ιουλίου 2015, για τον καθορισμό της συχνότητας και του μορφότυπου της έκθεσης παρατυπιών όσον αφορά το Ευρωπαϊκό Γεωργικό Ταμείο Εγγυήσεων και το Ευρωπαϊκό Γεωργικό Ταμείο Αγροτικής Ανάπτυξης, δυνάμει του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου

text:
               10.11.2015

               EL

               Επίσημη Εφημερίδα της Ευρωπαϊκής Ένωσης

               L 293/23

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1975 ΤΗΣ ΕΠΙΤΡΟΠΉΣ
   της 8ης Ιουλίου 2015
   για τον καθορισμό της συχνότητας και του μορφότυπου της έκθεσης παρατυπιών όσον αφορά το Ευρωπαϊκό Γεωργικό Ταμείο Εγγυήσεων και το Ευρωπαϊκό Γεωργικό Ταμείο Αγροτικής Ανάπτυξης, δυνάμει του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (1), και ιδίως το άρθρο 50 παράγραφος 2 στοιχείο γ),
   Εκτιμώντας τα ακόλουθα:

               (1)

               Τα κράτη μέλη οφείλουν να δηλώνουν τυχόν παρατυπίες δυνάμει του άρθρου 48 παράγραφος 3 του κανονισμού (ΕΕ) αριθ. 1306/2013 και σύμφωνα με τις διατάξεις του κατ' εξουσιοδότηση κανονισμού (ΕΕ) 2015/1971 της Επιτροπής (2).

               (2)

               Τα οικονομικά συμφέροντα της Ένωσης θα πρέπει να προστατεύονται με τον ίδιο τρόπο, ανεξάρτητα από το ταμείο που χρησιμοποιείται για την επίτευξη των στόχων για τους οποίους θεσπίστηκε. Προς τον σκοπό αυτό, ο κανονισμός (ΕΕ) αριθ. 1306/2013, καθώς και οι κανονισμοί (ΕΕ) αριθ. 1303/2013 (3), (ΕΕ) αριθ. 223/2014 (4) και (ΕΕ) αριθ. 514/2014 (5) του Ευρωπαϊκού Κοινοβουλίου και του Συμβουλίου, αναθέτουν στην Επιτροπή την εξουσία να θεσπίζει κανόνες για την υποβολή έκθεσης παρατυπιών. Για να διασφαλιστεί ότι εφαρμόζονται ίδιοι ακριβώς κανόνες για όλα τα ταμεία που διέπονται από τους εν λόγω κανονισμούς, είναι αναγκαίο ο παρών κανονισμός να περιέχει τις ίδιες ακριβώς διατάξεις με τους εκτελεστικούς κανονισμούς της Επιτροπής (ΕΕ) 2015/1974 (6), (ΕΕ) 2015/1976 (7) και (ΕΕ) 2015/1977 (8).

               (3)

               Για να διασφαλιστεί η αποτελεσματική ανάλυση και η συνολική διαχείριση των περιπτώσεων παρατυπίας, τα κράτη μέλη υποχρεούνται να υποβάλλουν στην Επιτροπή σχετικές πληροφορίες για τις διαπιστωθείσες παρατυπίες σε τακτική και έγκαιρη βάση. Για να προστατεύονται τα οικονομικά συμφέροντα της Ένωσης, είναι απαραίτητο να θεσπισθούν ομοιόμορφοι όροι για την υποβολή των εν λόγω πληροφοριών, ιδίως όσον αφορά τη συχνότητα και τη μορφή τους.

               (4)

               Για να αποφεύγονται παρατυπίες με επιπτώσεις εκτός του εδάφους του κράτους μέλους που υποβάλλει την έκθεση, το εν λόγω κράτος μέλος θα πρέπει να δηλώνει κάθε τέτοια παρατυπία χωρίς καθυστέρηση στην Επιτροπή.

               (5)

               Για την πλήρη αξιοποίηση των πλεονεκτημάτων που απορρέουν από τη χρήση των ηλεκτρονικών μέσων ανταλλαγής πληροφοριών, παράλληλα με τη διαφύλαξη της ασφάλειας των ανταλλαγών τα κράτη μέλη θα πρέπει να χρησιμοποιούν το ειδικό σύστημα διαχείρισης παρατυπιών («IMS»), το οποίο διατίθεται στο πλαίσιο της πλατφόρμας του συστήματος πληροφοριών κατά της απάτης, που έχει συγκροτηθεί από την Επιτροπή.

               (6)

               Τα κράτη μέλη και η Επιτροπή θα πρέπει να διασφαλίσουν ότι η διαβίβαση δεδομένων μέσω του συστήματος διαχείρισης παρατυπιών διεξάγεται με ασφαλή τρόπο που εγγυάται τη διαθεσιμότητα, την ακεραιότητα, τη γνησιότητα και την εμπιστευτικότητα των πληροφοριών.

               (7)

               Η χρήση του ευρώ ως του μόνου νομίσματος για την υποβολή έκθεσης παρατυπιών είναι αναγκαία για να διασφαλιστεί η συγκρισιμότητα των πληροφοριών που υποβάλλονται. Για τα κράτη μέλη που δεν έχουν υιοθετήσει το ευρώ ως νόμισμά τους είναι αναγκαίο να καθοριστεί η συναλλαγματική ισοτιμία που πρέπει να χρησιμοποιείται για τη μετατροπή των σχετικών ποσών σε ευρώ, καθώς και η συναλλαγματική ισοτιμία που πρέπει να χρησιμοποιείται για τη μετατροπή δαπανών που δεν έχουν εγγραφεί στους λογαριασμούς του οργανισμού πληρωμών.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής γεωργικών ταμείων, που έχει συσταθεί βάσει του άρθρου 116 του κανονισμού (ΕΕ) αριθ. 1306/2013.

               (9)

               Δεδομένου ότι έχουν ήδη πραγματοποιηθεί πληρωμές για τα σχετικά ταμεία και ότι θα ήταν δυνατό να διαπραχθούν παρατυπίες, οι διατάξεις του παρόντος κανονισμού θα πρέπει να εφαρμοστούν αμέσως. Επομένως, ο παρών κανονισμός θα πρέπει να τεθεί σε ισχύ την επομένη της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αντικείμενο
   Ο παρών κανονισμός καθορίζει τη συχνότητα και το μορφότυπο της έκθεσης παρατυπιών που αναφέρονται στο άρθρο 48 παράγραφος 3 του κανονισμού (ΕΕ) αριθ. 1306/2013.
   Άρθρο 2
   Συχνότητα υποβολής εκθέσεων παρατυπιών
   1.   Εντός δύο μηνών από το τέλος κάθε τριμήνου τα κράτη μέλη διαβιβάζουν στην Επιτροπή αρχική έκθεση σχετικά με τις παρατυπίες που αναφέρονται στο άρθρο 3 του κατ' εξουσιοδότηση κανονισμού (ΕΕ) 2015/1971.
   2.   Τα κράτη μέλη διαβιβάζουν στην Επιτροπή την έκθεση παρακολούθησης που αναφέρεται στο άρθρο 4 του κατ' εξουσιοδότηση κανονισμού (ΕΕ) 2015/1971 το συντομότερο δυνατό μετά τη λήψη των σχετικών πληροφοριών.
   3.   Τα κράτη μέλη δηλώνουν αμέσως στην Επιτροπή διαπιστωθείσες ή εικαζόμενες παρατυπίες, αναφέροντας τα τυχόν άλλα ενδιαφερόμενα κράτη μέλη εάν οι εν λόγω παρατυπίες ενδέχεται να έχουν επιπτώσεις εκτός του εδάφους τους.
   Άρθρο 3
   Μορφότυπο έκθεσης
   Οι πληροφορίες που αναφέρονται στα άρθρα 3 και 4 του κατ' εξουσιοδότηση κανονισμού (ΕΕ) 2015/1971 διαβιβάζονται ηλεκτρονικά μέσω του συστήματος διαχείρισης παρατυπιών, το οποίο έχει συγκροτηθεί από την Επιτροπή.
   Άρθρο 4
   Χρήση του ευρώ
   1.   Τα ποσά που κοινοποιούνται από τα κράτη μέλη εκφράζονται σε ευρώ.
   2.   Τα κράτη μέλη που δεν έχουν υιοθετήσει το ευρώ κατά την ημερομηνία υποβολής της έκθεσης που προβλέπεται στο άρθρο 3 παράγραφος 2 του κατ' εξουσιοδότηση κανονισμού (ΕΕ) 2015/1971 μετατρέπουν σε ευρώ τα ποσά σε εθνικό νόμισμα, σύμφωνα με τα άρθρα 105 και 106 του κανονισμού (ΕΕ) αριθ. 1306/2013. Εάν οι δαπάνες δεν έχουν εγγραφεί στους λογαριασμούς του οργανισμού πληρωμών, χρησιμοποιείται η πλέον πρόσφατη μηνιαία λογιστική ισοτιμία, που δημοσιεύεται ηλεκτρονικά από την Επιτροπή κατά τον χρόνο υποβολής της αρχικής έκθεσης.
   Άρθρο 5
   Έναρξη ισχύος
   Ο παρών κανονισμός τίθεται σε ισχύ την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Ιουλίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 347 της 20.12.2013, σ. 549.

      (2)  Κατ' εξουσιοδότηση κανονισμός (ΕΕ) 2015/1971 της Επιτροπής, της 8ης Ιουλίου 2015, για τη συμπλήρωση του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου με ειδικές διατάξεις για την υποβολή έκθεσης παρατυπιών όσον αφορά το Ευρωπαϊκό Γεωργικό Ταμείο Εγγυήσεων και το Ευρωπαϊκό Γεωργικό Ταμείο Αγροτικής Ανάπτυξης και για την κατάργηση του κανονισμού (ΕΚ) αριθ. 1848/2006 (βλ. σελίδα 6 της παρούσας Επίσημης Εφημερίδας).

      (3)  Κανονισμός (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας και για την κατάργηση του κανονισμού (ΕΚ) αριθ. 1083/2006 του Συμβουλίου (ΕΕ L 347 της 20.12.2013, σ. 320).

      (4)  Κανονισμός (ΕΕ) αριθ. 223/2014 του Ευρωπαϊκού Κοινοβουλίου και του Συμβουλίου, της 11ης Μαρτίου 2014, για το Ταμείο Ευρωπαϊκής Βοήθειας προς τους Απόρους (ΕΕ L 72 της 12.3.2014, σ. 1).

      (5)  Κανονισμός (ΕΕ) αριθ. 514/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, σχετικά με τον καθορισμό γενικών διατάξεων όσον αφορά το Ταμείο Ασύλου, Μετανάστευσης και Ένταξης και το μέσο για τη χρηματοδοτική στήριξη της αστυνομικής συνεργασίας, της πρόληψης και καταστολής της εγκληματικότητας και της διαχείρισης κρίσεων (ΕΕ L 150 της 20.5.2014, σ. 112).

      (6)  Εκτελεστικός κανονισμός (ΕΕ) 2015/1974 της Επιτροπής, της 8ης Ιουλίου 2015, για τον καθορισμό της συχνότητας και του μορφότυπου της έκθεσης παρατυπιών όσον αφορά το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας, δυνάμει του κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου (βλ. σελίδα 20 της παρούσας Επίσημης Εφημερίδας).

      (7)  Εκτελεστικός κανονισμός (ΕΕ) 2015/1976 της Επιτροπής, της 8ης Ιουλίου 2015, για τον καθορισμό της συχνότητας και του μορφότυπου της έκθεσης παρατυπιών όσον αφορά το Ταμείο Ευρωπαϊκής Βοήθειας προς τους Απόρους, δυνάμει του κανονισμού (ΕΕ) αριθ. 223/2014 του Ευρωπαϊκού Κοινοβουλίου και του Συμβουλίου (βλ. σελίδα 26 της παρούσας Επίσημης Εφημερίδας).

      (8)  Εκτελεστικός κανονισμός (ΕΕ) 2015/1977 της Επιτροπής, της 8ης Ιουλίου 2015, για τον καθορισμό της συχνότητας και του μορφότυπου της έκθεσης παρατυπιών όσον αφορά το Ταμείο Ασύλου, Μετανάστευσης και Ένταξης και το μέσο για τη χρηματοδοτική στήριξη της αστυνομικής συνεργασίας, της πρόληψης και καταστολής της εγκληματικότητας και της διαχείρισης κρίσεων, δυνάμει του κανονισμού (ΕΕ) αριθ. 514/2014 του Ευρωπαϊκού Κοινοβουλίου και του Συμβουλίου (βλ. σελίδα 29 της παρούσας Επίσημης Εφημερίδας).


title: Εκτελεστικός κανονισμός (ΕΕ) 2016/532 της Επιτροπής, της 30ής Μαρτίου 2016, για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Huile d'olive d'Aix-en-Provence (ΠΟΠ)]

text:
               6.4.2016

               EL

               Επίσημη Εφημερίδα της Ευρωπαϊκής Ένωσης

               L 89/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/532 ΤΗΣ ΕΠΙΤΡΟΠΉΣ
   της 30ής Μαρτίου 2016
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Huile d'olive d'Aix-en-Provence (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Γαλλίας για την έγκριση τροποποίησης των προδιαγραφών της προστατευόμενης ονομασίας προέλευσης «Huile d'olive d'Aix-en-Provence», η οποία καταχωρίστηκε δυνάμει του κανονισμού (ΕΚ) αριθ. 2036/2001 της Επιτροπής (2).

               (2)

               Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ' εφαρμογή του άρθρου 50 παράγραφος 2 στοιχείο α) του εν λόγω κανονισμού, στην Επίσημη Εφημερίδα της Ευρωπαϊκής Ένωσης
                   (3).

               (3)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, πρέπει να εγκριθεί η τροποποίηση των προδιαγραφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών, η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία «Huile d'olive d'Aix-en-Provence» (ΠΟΠ).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Μαρτίου 2016.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  Κανονισμός (ΕΚ) αριθ. 2036/2001 της Επιτροπής, της 17ης Οκτωβρίου 2001, για τη συμπλήρωση του παραρτήματος του κανονισμού (ΕΚ) αριθ. 2400/96 σχετικά με την εγγραφή ορισμένων ονομασιών στο «Μητρώο προστατευόμενων ονομασιών προέλευσης και προστατευόμενων γεωγραφικών ενδείξεων» που προβλέπεται στον κανονισμό (ΕΟΚ) αριθ. 2081/92 του Συμβουλίου περί προστασίας των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (ΕΕ L 275 της 18.10.2001, σ. 9).

      (3)  ΕΕ C 372 της 10.11.2015, σ. 4.


title: Εκτελεστικός κανονισμός (ΕΕ) αριθ. 152/2012 της Επιτροπής, της 21ης Φεβρουαρίου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               22.2.2012

               EL

               Επίσημη Εφημερίδα της Ευρωπαϊκής Ένωσης

               L 49/17

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 152/2012 ΤΗΣ ΕΠΙΤΡΟΠΉΣ
   της 21ης Φεβρουαρίου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Φεβρουαρίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  IL

                  113,8

                  JO

                  78,3

                  MA

                  78,0

                  TN

                  92,8

                  TR

                  101,5

                  ZZ

                  92,9

                  0707 00 05

                  JO

                  134,1

                  MA

                  94,2

                  TR

                  172,3

                  ZZ

                  133,5

                  0709 93 10

                  MA

                  75,1

                  TR

                  136,9

                  ZZ

                  106,0

                  0805 10 20

                  EG

                  48,7

                  IL

                  73,3

                  MA

                  50,7

                  TN

                  49,9

                  TR

                  74,9

                  ZZ

                  59,5

                  0805 20 10

                  IL

                  135,4

                  MA

                  85,6

                  ZZ

                  110,5

                  0805 20 30, 0805 20 50, 0805 20 70, 0805 20 90

                  EG

                  83,5

                  IL

                  112,4

                  MA

                  99,2

                  TR

                  72,8

                  ZZ

                  92,0

                  0805 50 10

                  EG

                  74,4

                  TR

                  53,2

                  ZZ

                  63,8

                  0808 10 80

                  CA

                  136,5

                  CL

                  98,4

                  CN

                  98,3

                  MK

                  29,3

                  US

                  153,8

                  ZZ

                  103,3

                  0808 30 90

                  AR

                  104,6

                  CL

                  79,3

                  CN

                  75,0

                  US

                  113,9

                  ZA

                  98,8

                  ZZ

                  94,3

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 167/2011 του Συμβουλίου, της 21ης Φεβρουαρίου 2011 , για την περάτωση της μερικής ενδιάμεσης επανεξέτασης των μέτρων αντιντάμπινγκ που επιβάλλονται στις εισαγωγές ορισμένων τύπων τερεφθαλικού πολυαιθυλενίου, καταγωγής, μεταξύ άλλων, Δημοκρατίας της Κορέας

text:
               24.2.2011

               EL

               Επίσημη Εφημερίδα της Ευρωπαϊκής Ένωσης

               L 49/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 167/2011 ΤΟΥ ΣΥΜΒΟΥΛΊΟΥ
   της 21ης Φεβρουαρίου 2011
   για την περάτωση της μερικής ενδιάμεσης επανεξέτασης των μέτρων αντιντάμπινγκ που επιβάλλονται στις εισαγωγές ορισμένων τύπων τερεφθαλικού πολυαιθυλενίου, καταγωγής, μεταξύ άλλων, Δημοκρατίας της Κορέας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) («ο βασικός κανονισμός»), και ιδίως το άρθρο 11 παράγραφοι 3 και 6,
   Έχοντας υπόψη την πρόταση που υπέβαλε η Ευρωπαϊκή Επιτροπή κατόπιν διαβουλεύσεων με τη συμβουλευτική επιτροπή,
   Εκτιμώντας τα ακόλουθα:
   Α.   ΔΙΑΔΙΚΑΣΙΑ

   1.   Ισχύοντα μέτρα

               (1)

               Τα ισχύοντα επί του παρόντος μέτρα είναι οριστικός δασμός αντιντάμπινγκ που επιβλήθηκε με τον κανονισμό (ΕΚ) αριθ. 192/2007 του Συμβουλίου (2) στις εισαγωγές ορισμένων τύπων τερεφθαλικού πολυαιθυλενίου, καταγωγής, μεταξύ άλλων, Δημοκρατίας της Κορέας («Νότια Κορέα»). Για τις κορεατικές εταιρείες με ατομικούς δασμούς, οι ισχύοντες δασμοί είναι μηδενικοί. Ο υπολειπόμενος δασμός είναι 148,3 ευρώ/τόνο.

         2.   Αίτηση επανεξέτασης

               (2)

               Η Polyethylene Terephthalate (PET) Committee της PlasticsEurope («ο αιτών»), που αντιπροσωπεύει επτά παραγωγούς της Ένωσης, υπέβαλε αίτηση μερικής ενδιάμεσης επανεξέτασης σύμφωνα με το άρθρο 11 παράγραφος 3 του βασικού κανονισμού.

               (3)

               Το πεδίο της αίτησης περιορίστηκε στην εξέταση της πρακτικής ντάμπινγκ όσον αφορά τον παραγωγό-εξαγωγέα KP Chemical Group, που αποτελείται από τις Honam Petrochemicals Corp. και KP Chemical Corp. («KP Chemical Group») και ορισμένες πτυχές της ζημίας.

               (4)

               Ο αιτών προσκόμισε αποδεικτικά εκ πρώτης όψεως στοιχεία σύμφωνα με τα οποία, όσον αφορά την KP Chemical Group, η συνέχιση της επιβολής του μέτρου στο τρέχον μηδενικό επίπεδο δεν επαρκεί πλέον για την αντιστάθμιση του τρέχοντος ζημιογόνου ντάμπινγκ.

         3.   Έναρξη μερικής ενδιάμεσης επανεξέτασης

               (5)

               Αφού διαπίστωσε, κατόπιν διαβούλευσης με τη συμβουλευτική επιτροπή, ότι υπάρχουν επαρκή στοιχεία που δικαιολογούν την έναρξη μερικής ενδιάμεσης επανεξέτασης, η Επιτροπή εξέδωσε ανακοίνωση, η οποία δημοσιεύτηκε στην Επίσημη Εφημερίδα της Ευρωπαϊκής Ένωσης
                   (3), σχετικά με την έναρξη διαδικασίας μερικής ενδιάμεσης επανεξέτασης σύμφωνα με το άρθρο 11 παράγραφος 3 του βασικού κανονισμού, που περιορίζεται στην εξέταση της πρακτικής ντάμπινγκ και ορισμένων πτυχών της ζημίας στον βαθμό που αυτό αφορά την KP Chemical Group.

         4.   Υπό εξέταση προϊόν και ομοειδές προϊόν

               (6)

               Το προϊόν που αποτελεί αντικείμενο της επανεξέτασης είναι το τερεφθαλικό πολυαιθυλένιο με συντελεστή ιξώδους 78 ml/g ή περισσότερο, σύμφωνα με το πρότυπο ISO 1628-5, το οποίο υπάγεται στον κωδικό ΣΟ 3907 60 20, καταγωγής Νότιας Κορέας («υπό εξέταση προϊόν»).

               (7)

               Το υπό εξέταση προϊόν που πωλείται στην εγχώρια αγορά της Κορέας και αυτό που εξάγεται στην Ένωση έχουν τα ίδια βασικά φυσικά, τεχνικά και χημικά χαρακτηριστικά και χρήσεις και, συνεπώς, θεωρούνται ομοειδή κατά την έννοια του άρθρου 1 παράγραφος 4 του βασικού κανονισμού.

         5.   Ενδιαφερόμενα μέρη

               (8)

               Η Επιτροπή ενημέρωσε επίσημα τον παραγωγό-εξαγωγέα, τους εκπροσώπους της χώρας εξαγωγής, τους ενωσιακούς παραγωγούς και τον αιτούντα για την έναρξη της μερικής ενδιάμεσης επανεξέτασης. Δόθηκε η δυνατότητα στα ενδιαφερόμενα μέρη να εκθέσουν γραπτώς τις απόψεις τους και να ζητήσουν ακρόαση εντός της προθεσμίας που ορίσθηκε στην ανακοίνωση για την έναρξη της διαδικασίας. Κλήθηκαν σε ακρόαση όλα τα ενδιαφερόμενα μέρη που το ζήτησαν και απέδειξαν ότι είχαν συγκεκριμένους λόγους να διατυπώσουν τις απόψεις τους.

               (9)

               Η Επιτροπή απέστειλε ερωτηματολόγια στον παραγωγό-εξαγωγέα και στον ενωσιακό κλάδο παραγωγής και έλαβε απαντήσεις εντός των προθεσμιών που είχαν τεθεί για τον συγκεκριμένο σκοπό. Η Επιτροπή αναζήτησε και επαλήθευσε όλες τις πληροφορίες που θεώρησε απαραίτητες. Η Επιτροπή πραγματοποίησε επισκέψεις επαλήθευσης στις εγκαταστάσεις των εταιρειών KP Chemical Corp., Δημοκρατία της Κορέας· Honam Petrochemicals Corp, Δημοκρατία της Κορέας· Novapet SA, Ισπανία· Equipolymers Srl, Ιταλία· UAB Orion Global PET (Indorama), Λιθουανία· UAB Indorama Polymers Europe, Λιθουανία· UAB Neo Group, Λιθουανία· La Seda de Barcelona, SA, Ισπανία και M&G Polimeri Italia SpA, Ιταλία.

         6.   Περίοδος της έρευνας επανεξέτασης

               (10)

               Η έρευνα για το ντάμπινγκ κάλυψε την περίοδο από την 1η Ιανουαρίου 2009 έως τις 31 Δεκεμβρίου 2009 («περίοδος της έρευνας επανεξέτασης»).

         Β.   ΑΠΟΤΕΛΕΣΜΑΤΑ ΤΗΣ ΕΡΕΥΝΑΣ

               (11)

               Όσον αφορά τον καθορισμό της κανονικής αξίας, η Επιτροπή εξέτασε κατά πρώτον, κατά πόσον οι συνολικές εγχώριες πωλήσεις του υπό εξέταση προϊόντος που έγιναν από την KP Chemical Group ήταν αντιπροσωπευτικές σε σχέση με τις συνολικές εξαγωγικές πωλήσεις στην Ένωση. Σύμφωνα με το άρθρο 2 παράγραφος 2 του βασικού κανονισμού, οι εγχώριες πωλήσεις θεωρούνται αντιπροσωπευτικές όταν ο συνολικός όγκος των εγχώριων πωλήσεων ανέρχεται τουλάχιστον στο 5 % του συνολικού όγκου των εξαγωγικών πωλήσεων στην Ένωση. Η Επιτροπή διαπίστωσε ότι το υπό εξέταση προϊόν, το οποίο θεωρείτο ομοιογενές προϊόν και δεν υποδιαιρέθηκε περαιτέρω σε διαφορετικούς τύπους προϊόντων, πωλούνταν στην εγχώρια αγορά από την KP Chemical Group σε συνολικά αντιπροσωπευτικούς όγκους.

               (12)

               Επίσης, εξετάστηκε αν μπορούσε να θεωρηθεί ότι οι εγχώριες πωλήσεις του υπό εξέταση προϊόντος σε αντιπροσωπευτικές ποσότητες πραγματοποιήθηκαν κατά τις συνήθεις εμπορικές πράξεις, με τον προσδιορισμό του ποσοστού των επικερδών πωλήσεων σε ανεξάρτητους πελάτες στην εγχώρια αγορά. Επειδή διαπιστώθηκε ότι οι πωλήσεις ήταν επαρκείς κατά τις συνήθεις εμπορικές πράξεις, η κανονική τιμή βασίστηκε στην πραγματική εγχώρια τιμή των επικερδών πωλήσεων.

               (13)

               Επειδή το υπό εξέταση προϊόν εξαγόταν απευθείας σε ανεξάρτητους πελάτες στην Ένωση, η τιμή εξαγωγής καθορίσθηκε σύμφωνα με το άρθρο 2 παράγραφος 8 του βασικού κανονισμού, δηλαδή με βάση την πράγματι καταβληθείσα ή καταβλητέα τιμή εξαγωγής.

               (14)

               Η σύγκριση μεταξύ της κανονικής αξίας και της τιμής εξαγωγής πραγματοποιήθηκε σε επίπεδο τιμών εκ του εργοστασίου.

               (15)

               Προκειμένου να εξασφαλισθεί δίκαιη σύγκριση μεταξύ της κανονικής αξίας και της τιμής εξαγωγής, πραγματοποιήθηκαν οι δέουσες προσαρμογές ώστε να ληφθούν υπόψη οι διαφορές που επηρεάζουν τις τιμές και τη συγκρισιμότητα των τιμών, σύμφωνα με το άρθρο 2 παράγραφος 10 του βασικού κανονισμού. Χορηγήθηκαν επιδόματα για διαφορές στα έξοδα μεταφοράς, στους ναύλους και τα έξοδα ασφάλισης, στις τραπεζικές χρεώσεις, στα έξοδα συσκευασίας και στα έξοδα πίστωσης σε όλες τις περιπτώσεις που θεωρήθηκαν εύλογα, ακριβή και υποστηριζόμενα από επαληθευμένα στοιχεία.

               (16)

               Σύμφωνα με το άρθρο 2 παράγραφοι 11 και 12 του βασικού κανονισμού, το περιθώριο ντάμπινγκ υπολογίσθηκε με βάση τη σύγκριση της σταθμισμένης μέσης κανονικής αξίας και της μέσης σταθμισμένης τιμής εξαγωγής, όπως υπολογίζονται ανωτέρω.

               (17)

               Το περιθώριο ντάμπινγκ που υπολογίζεται κατ’ αυτό τον τρόπο είναι χαμηλότερο του 2 % και εκφράζεται ως ποσοστό της καθαρής τιμής, ελεύθερο στα σύνορα της Ένωσης, πριν από την καταβολή του δασμού, και, κατά συνέπεια, θεωρείται ελάχιστο σύμφωνα με το άρθρο 9 παράγραφος 3 του βασικού κανονισμού.

         Γ.   ΔΙΑΡΚΗΣ ΧΑΡΑΚΤΗΡΑΣ ΤΩΝ ΣΥΝΘΗΚΩΝ

               (18)

               Όπως και στην προηγούμενη ενδιάμεση επανεξέταση που οδήγησε στην έκδοση του κανονισμού (ΕΚ) αριθ. 192/2007, η παρούσα ενδιάμεση επανεξέταση έδειξε ότι το περιθώριο ντάμπινγκ για την KP Chemical Group ευρίσκεται σε ελάχιστο επίπεδο.

               (19)

               Δεν υπήρξαν ενδείξεις ότι αυτό το ελάχιστο επίπεδο δεν θα είχε διαρκή χαρακτήρα, δεδομένης της διαπίστωσης ότι η KP Chemical Group λειτουργεί σε πολύ υψηλό ποσοστό χρησιμοποίησης της ικανότητας παραγωγής της (σχεδόν 100 %). Επιπλέον, η KP Chemical Group δεν σχεδιάζει να αυξήσει την παραγωγική της ικανότητας στη Νότια Κορέα. Αντιθέτως, η KP Chemicals έχει αποκτήσει ένα εργοστάσιο παραγωγής εντός της Ένωσης και ενδέχεται μάλλον να μειώσει τις εξαγωγές της από τη Νότια Κορέα.

               (20)

               Επομένως, οι συνθήκες κάτω από τις οποίες έχει υπολογισθεί το περιθώριο ντάμπινγκ στην παρούσα έρευνα, μπορούν να θεωρηθούν ότι έχουν διαρκή χαρακτήρα.

         Δ.   ΠΕΡΑΤΩΣΗ ΤΗΣ ΕΠΑΝΕΞΕΤΑΣΗΣ

               (21)

               Με βάση τα ανωτέρω συμπεράσματα, η παρούσα επανεξέταση θα πρέπει να τερματισθεί χωρίς τροποποίηση του επιπέδου του δασμού που εφαρμόζεται για την KP Chemical Group. Υπό αυτές τις περιστάσεις, δεν χρειάζεται να αντιμετωπισθούν οι πτυχές της ζημίας.

         E.   ΚΟΙΝΟΠΟΙΗΣΗ

               (22)

               Τα ενδιαφερόμενα μέρη ενημερώθηκαν για τα ουσιώδη πραγματικά περιστατικά και τις εκτιμήσεις, βάσει των οποίων επρόκειτο να περατωθεί η παρούσα μερική ενδιάμεση επανεξέταση. Όλα τα ενδιαφερόμενα μέρη είχαν την ευκαιρία να υποβάλλουν τις παρατηρήσεις τους. Ελήφθησαν παρατηρήσεις από τον κλάδο παραγωγής της Ένωσης, οι οποίες όμως δεν οδήγησαν στην αλλαγή των ανωτέρω συμπερασμάτων.

         ΣΤ.   ΤΕΛΙΚΗ ΔΙΑΤΑΞΗ

               (23)

               Συνεπώς, η παρούσα επανεξέταση θα πρέπει να τερματισθεί χωρίς τροποποίηση του κανονισμού (ΕΚ) αριθ. 192/2007,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η μερική ενδιάμεση επανεξέταση των μέτρων αντιντάμπινγκ που επιβάλλονται στις εισαγωγές ορισμένων τύπων τερεφθαλικού πολυαιθυλενίου, καταγωγής, μεταξύ άλλων, Δημοκρατίας της Κορέας, περατώνεται χωρίς τροποποίηση των ισχυόντων μέτρων.
   Άρθρο 2
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Φεβρουαρίου 2011.

            Για το Συμβούλιο

            Ο Πρόεδρος

         MARTONYI J.

      (1)  ΕΕ L 343 της 22.12.2009, σ. 51.

      (2)  ΕΕ L 59 της 27.2.2007, σ. 1.

      (3)  ΕΕ C 47 της 25.2.2010, σ. 24.


title: Εκτελεστικός κανονισμός (ΕΕ) αριθ. 1032/2012 της Επιτροπής, της 26ης Οκτωβρίου 2012 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Ciliegia di Vignola (ΠΓΕ)]

text:
               8.11.2012

               EL

               Επίσημη Εφημερίδα της Ευρωπαϊκής Ένωσης

               L 308/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1032/2012 ΤΗΣ ΕΠΙΤΡΟΠΉΣ
   της 26ης Οκτωβρίου 2012
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Ciliegia di Vignola (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 7 παράγραφος 4 πρώτο εδάφιο,
   Εκτιμώντας τα ακόλουθα:

               (1)

               Σύμφωνα με το άρθρο 6 παράγραφος 2 πρώτο εδάφιο του κανονισμού (ΕΚ) αριθ. 510/2006, η αίτηση που υπέβαλε η Ιταλία για την καταχώριση της ονομασίας «Ciliegia di Vignola» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, σύμφωνα με το άρθρο 7 του κανονισμού (ΕΚ) αριθ. 510/2006, η εν λόγω ονομασία πρέπει να καταχωριστεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Οκτωβρίου 2012.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 93 της 31.3.2006, σ. 12.

      (2)  ΕΕ C 52 της 22.2.2012, σ. 17.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση που απαριθμούνται στο παράρτημα I της Συνθήκης:

         Κλάση 1.6.   Φρούτα, λαχανικά και δημητριακά, νωπά ή μεταποιημένα

      ΙΤΑΛΙΑ
      Ciliegia di Vignola (ΠΓΕ)


title: Εκτελεστικός κανονισμός (ΕΕ) αριθ. 309/2014 της Επιτροπής, της 20ής Μαρτίου 2014 , για καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Aceite de la Comunitat Valenciana (ΠΟΠ)]

text:
               27.3.2014

               EL

               Επίσημη Εφημερίδα της Ευρωπαϊκής Ένωσης

               L 91/9

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 309/2014 ΤΗΣ ΕΠΙΤΡΟΠΉΣ

   της 20ής Μαρτίου 2014
   για καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Aceite de la Comunitat Valenciana (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που υπέβαλε η Ισπανία για την καταχώριση της ονομασίας «Aceite de la Comunitat Valenciana» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, σύμφωνα με το άρθρο 51 του κανονισμού (ΕΕ) αριθ. 1151/2012, η ονομασία «Aceite de la Comunitat Valenciana» πρέπει να καταχωριστεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία «Aceite de la Comunitat Valenciana» (ΠΟΠ).
   Η ονομασία που αναφέρεται στο πρώτο εδάφιο αφορά προϊόν της κλάσης 1.5. Έλαια και λίπη (βούτυρο, μαργαρίνη, λάδι κ.λπ.) του παραρτήματος ΙΙ του κανονισμού (ΕΚ) αριθ. 1898/2006 της Επιτροπής (3).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Μαρτίου 2014.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.2.2012, σ. 1.

      (2)  ΕΕ C 276 της 25.9.2013, σ. 9.

      (3)  Κανονισμός (ΕΚ) αριθ. 1898/2006 της Επιτροπής, της 14ης Δεκεμβρίου 2006, σχετικά με τη θέσπιση λεπτομερών κανόνων εφαρμογής του κανονισμού (ΕΚ) αριθ. 510/2006 του Συμβουλίου για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (ΕΕ L 369 της 23.12.2006, σελ. 1).